**Magyar Fonetikai, Foniátriai és Logopédiai Társaság**

**mint a MOTESZ tagjának**

**Alapszabálya**

**I.**

**ÁLTALÁNOS RENDELKEZÉSEK**

**1.§.**

/1/ A Társaság

neve: MAGYAR FONETIKAI, FONIÁTRIAI ÉS LOGOPÉDIAI TÁRSASÁG

székhelye: 1089 Budapest, Üllői út 86.

működési területe: Magyarország

pecsétje: köriratban a Társaság neve, székhelye, alapítási éve, annak feltüntetésével, hogy a MOTESZ tagja.

**2.§.**

/1/ MAGYAR FONETIKAI, FONIÁTRIAI ÉS LOGOPÉDIAI TÁRSASÁG

tagja a Magyar Orvostudományi Társaságok és Egyesületek Szövetségének.

/2/ A Társaság jogi személy.

**II.**

**A TÁRSASÁG CÉLJA ÉS TEVÉKENYSÉGE**

**3.§.**

/1/ A Társaság a Szövetség célkitűzései érdekében tevékenykedik és működését a Szövetség alapszabályában foglalt elvek szerint folytatja.

/2/ A Társaság célja: a magyar fonetika, foniátria és logopédia fejlesztése, a tagok tudományos ismereteinek bővítése és orvosetikai nevelése. A Társaság feladata, hogy a tudományág szemléletét és módszertanát terjessze, a tudományág hazai és külföldi eredményeit ismertesse, elősegítse a tudomány eredményeinek gyakorlati felhasználását, szakmai folyóiratok szerkesztésével is elősegítse a magyar kutatási eredmények minél szélesebb körű megismertetését belföldön és külföldön egyaránt.

/3/ A Társaságnak szekciói és területi szervei is lehetnek, ezek célja a szaktudományok fejlesztése a Társaság felügyelete és irányítása alatt.

**4.§.**

A Társaság céljai elérése érdekében tudományos, kutatási, ismeretterjesztési, kulturális közhasznú tevékenységet végez, s nem zárja ki, hogy tagjain kívül más is részesülhessen a közhasznú szolgáltatásaiból.

Ezen tevékenységek keretében, illetve ezeken túlmenően a Társaság:

a.) rendszeresen előadásokat, referáló és vitaüléseket, ankétokat, symposiumokat, vándorgyűléseket, nagygyűléseket és nemzetközi konferenciákat és kongresszusokat rendez;

b.) szakfolyóiratot adhat ki, javaslataival és bírálataival segíti az orvostudományi könyvkiadást;

c.) figyelemmel kíséri a szakterületét érintő oktatási kérdéseket, javaslatokkal és bírálatokkal segíti azok megoldását;

d.) szakterületét érintő kérdésekben megkeresésre véleményt nyilvánít, illetőleg javaslataival segíti az állami és társadalmi szervek munkáját, azokkal rendszeres kapcsolatot tart fenn;

e.) feladatai megoldása érdekében pályázatokat hirdethet, jutalmakat tűzhet ki, emlékérmeket és díjakat alapíthat;

f.) tudományos kiállításokat rendezhet;

g.) szükség szerint bevonja társadalmi munkájába mindazokat a szakembereket, akik felkészültségüknél fogva a Társaság célkitűzései megvalósítását elő tudják mozdítani;

h.) a Társaság célul tűzi ki a fonetikával foglalkozó számos munkaterület (laryngologia, foniátria, audiologia, logopédia, linguistica, acustica, zenepedagogia stb.) közötti célszerű együttműködés kialakítását, e határterületi szakmák kölcsönös tájékoztatásának biztosítását, a rendelkezésre álló műszerek gazdaságos kihasználásának elősegítését, a magyar fonetikai hagyományok ápolását;

i.) vállalkozási tevékenységet csak közhasznú céljainak megvalósítása érdekében, azokat nem veszélyeztetve végez;

j.) gazdálkodása során elért eredményét nem osztja fel, azt az Alapszabályban meghatározott tevékenységre fordítja;

k.) közvetlen politikai tevékenységet nem folytat, szervezete pártoktól független és azoknak anyagi támogatást nem nyújt,

l.) befektetési tevékenységet a Közgyűlés által elfogadott befektetési szabályzat alapján folytathat.

**TÁRSASÁG TAGJAI**

**5.§.**

/1/ A Társaság tagjai lehethetnek:

a/ rendes tagok,

b/ ifjúsági tagok,

c/ tiszteleti tagok,

d/ pártoló tagok.

/2/ Rendes tag lehet a Társaság tudományágának az az egyetemet vagy főiskolát végzett műveleje, vagy gyakorlati alkalmazója, aki kötelezi magát a Társaság alapszabályának megtartására és felvételét belépési nyilatkozatban kéri és a társaság tagjai sorába felveszi.

/3/ Ifjúsági tag lehet az a szakmában tanuló főiskolai hallgató, akit legalább kettő rendes tag ajánl a társasági tagságra.

/4/ Tiszteleti tag lehet az a magyar vagy Külföldi állampolgár, aki a Társaság tudományágának valamelyikében kiemelkedő értékű munkásságot fejt ki és kiemelkedő eredményeket ért el.

Tiszteleti tagságra a Társaság minden rendes tagja tehet írásbeli, megindokolt javaslatot hat hónappal a közgyűlést megelőzően. A jelölésről ezek alapján dönt a vezetőség. A tiszteleti tagot a jelöltek közül a közgyűlés választja. Külföldi állampolgárok ajánlásához az egyesület felügyeleti szervének hozzájárulása szükséges. A Társaság - tekintélyének növelése érdekében - helyesnek tartja több külföldi kiváló fonetikus és foniáter tiszteleti taggá választását.

/5/ Pártoló tagok olyan jogi és Természetes személyek, akik a fonetika, ill. foniátria és logopédia hazánkban való előbbrevitele céljából csatlakozni kívánnak, vagy bármi módon támogatják a Társaságot. A pártoló tag tagsági díjat nem fizet.

**6.§.**

/1/ A társaság tagjai jogaikat személyesen gyakorolják.

/2/ A rendes és ifjúsági tagok jogai:

a Közgyűlésen való részvétel szavazati joggal;

tisztségre választhatnak és választhatók;

részt vehetnek a társaság tevékenységében és rendezvényein.

/3/ A rendes és ifjúsági tagok kötelezettségei: az Alapszabály és a közgyűlési határozatok rendelkezéseinek betartása; a tagdíj befizetése.

/4/ A pártoló és a tiszteletbeli tagok jogaira és kötelezettségeire a rendes és ifjúsági tagok jogai és kötelezettségei vonatkoznak azzal az eltéréssel, hogy a Közgyűlésen tanácskozási joggal vehetnek részt, valamint tisztségre nem választhatnak és nem választhatók.

**7.§.**

A Társaság a MOTESZ célkitűzéseivel összhangban működik, a MOTESZ tagja.

A Társaság

a/ küldöttei útján részt vesz a Szövetség közgyűlésein;

b/ választott Tagjai útján részt vesz a Szövetség vezető szerveinek munkájában;

c/ rendszeresen tájékoztatja a Szövetség vezető szerveit az egyesületi munkával kapcsolatos eseményekről, határozatokról és az egyesületi munka kiemelkedő eredményeiről;

d/ végrehajtja a Szövetség által kitűzött feladatokat saját szakterületén;

e/ a Szövetség Főtitkára útján tájékoztatást kérhet a Szövetség bármely területén folyó munkáról, illetve eseményről;

f/ több szakmai ágat érintő kérdésekben együttműködik a társegyesületekkel;

g/ a Szövetség hozzájárulásával és támogatásával külföldi orvostudományi szervezetekkel és egyesületekkel kapcsolatot tarthat fenn;

h/ igénybe veheti a Szövetség támogatását tagjainak külföldi tudományos konferenciákra, szakmai tanulmányutakra való kiküldésében;

i/ igénybe veheti a Szövetség támogatását kezdeményezései, javaslatai meg valósításához, továbbá a különböző állami és társadalmi szervekkel, valamint a társegyesületekkel való együttműködéshez;

j/ a Szövetség útján az Egészségügyi Dolgozók Demokratikus Szakszervezete elnökségéhez javaslatot tehet érdekvédelmi kérdésekben;

k/ kiemelkedő munkát végző tagjainak kitüntetésére vagy állami díjban való részesítésére a Szövetség útján javaslatot tehet;

1/ a Szövetség által megállapított mértékben hozzájárul a Szövetség anyagi eszközeihez.

**8.§.**

A társaság tagjai kötelesek az alapszabály rendelkezéseit, valamint a közgyűlés határozatait megtartani és a Társaság célkitűzéseit előmozdítani. Kötelesek a megállapított tapsági díjat rendszeresen fizetni.

**9.§.**

/1/ A tagság megszűnik:

a/ kilépés,

b/ kizárás,

c/ törléssel, valamint

d/ a társaság megszűnésével.

/2/ A tag kilépési szándékát az elnöknek vagy a főtitkárnak írásban tartozik jelenteni.

/3/ Ki kell zárni a tagok sorából azokat, akiket súlyos bűntett miatt jogerősen elítéltek. Ki lehet zárni a tagok sorából azokat, akik az alapszabály rendelkezéseit nem tartják meg, vagy társadalmi helyzetükhöz méltatlan magatartást tanusítanak.

/4/ Törölni kell azt a tagot aki felszólítás ellenére 2 évig nem fizet tagdíjat, továbbá ha természetes személy tag elhalálozik, illetve jogi személy tag jogutód nélkül megszűnik.

**A TÁRSASÁG VEZETŐ SZERVEI**

**10.§.**

A Társaság szervei: Közgyűlés, Elnökség, Felügyelő Bizottság.

**KÖZGYŰLÉS**

**11.§.**

/1/ A társaság legfőbb szerve a közgyűlés; a tagok összességéből alakul.

/2/ A közgyűlés hatásköre:

a/ megállapítja, illetve módosítja a Társaság Alapszabályát;

b/ megvitatja a Társaság elmúlt időszakban végzett munkájáról szóló beszámolókat és meghatározza a következő időszak legfontosabb feladatait;

c/ megtárgyalja a Társaság évi költségvetését és zárszámadását;

d/ megválasztja az Elnökség és a Felügyelő bizottság tagjait;

e/ dönt mindazokban az ügyekben, melyeket a jogszabály és az Alapszabály hatáskörébe utal;

f/ az Elnökség évi beszámolójának elfogadása;

g/ más társadalmi szervezettel való egyesülés vagy a Társaság feloszlásának kimondása;

h/ az éves beszámoló és a közhasznúsági jelentés elfogadása.

/3/ A társaság választott szervei a közgyűlésnek felelősséggel tartoznak.

**12.§.**

/1/ A közgyűlés rendes vagy rendkívüli. Rendes közgyűlést évenként, Elnökség- választó közgyűlést a mandátumának változása alapján négy évente kell tartani.

/2/ Személyi kérdésekben a közgyűlés titkosan dönt.

/3/ Az Elnökség rendkívüli Közgyűlést szükség esetén bármikor összehívhat. A Társaság tagjai egyharmadának írásbeli kívánságára pedig 30 napon belül rendkívüli közgyűlést kell összehívni.

**13.§.**

/1/ A Közgyűlést az Elnökség hívja össze, a tagoknak a Közgyűlés időpontját legalább 30 nappal megelőzően küldött írásbeli, a Közgyűlés napirendi pontjait tartalmazó Meghívóval. A Közgyűlésen a Társaság minden tagja részt vehet.

A Közgyűlés határozatképes, ha a szavazásra jogosult tagoknak több mint a fele jelen van.

/2/ Ha a szabályszerűen összehívott közgyűlést határozatképtelenség miatt el kell halasztani, 30 napon belül ugyanezen tárgysorozatra összehívott közgyűlés a megjelentek számára tekintet nélkül határozatképes, ha erről a tagokat a meghívóban előre tájékoztatták.

/3/ A közgyűlés határozatait egyszerű szótöbbséggel nyílt szavazással hozza. Szavazategyenlőség esetén az ülés elnökének szavazata dönt. A Közgyűlés ülései nyilvánosak.

**ELNÖKSÉG**

**14.§.**

/1/ Az Elnökség tagjai: elnök, főtitkár, 3 alelnök, titkár, pénztáros, jegyző.

/2/ Két Közgyűlés között a Társaság vezetését az Elnökség látja el. Ezen a tiszteletbeli elnök ( past president ) tanácskozási joggal részt vehet.

/3/ Az Elnökség a végzett munkájáról a Közgyűlésnek beszámol.

/4/ Az Elnökség évente legalább kétszer ülésezik, üléseit az Elnök hívja össze, az ülés időpontját legalább 15 nappal megelőzően küldött írásbeli, a napirendi pontokat is tartalmazó Meghívóval. Az ülés akkor határozatképes, ha azon a tagok több mint a fele jelen van. Az ülésen az Elnökség tagjai vesznek részt, a határozatokat egyszerű szótöbbséggel nyílt szavazással hozzák. Szavazategyenlőség esetén az ülés elnökének szavazata dönt. Az Elnökség ülései nyilvánosak.

**TISZTSÉGVISELŐK**

**15.§.**

/1/ Az Elnök hatásköre: képviseli a társaságot, vezeti a közgyűlést és az Elnökség üléseit.

/2/ A Főtitkár a Társaság operatív munkáját vezeti. Gondoskodik a közgyűlés és az Elnökség határozatainak végrehajtásáról. Az Elnököt akadályoztatása esetén a főtitkár helyettesíti.

/3/ A három Alelnök a nyelvészet, a foniátria és a logopédia szakterületének érdekeit képviselik.

/4/ A Titkár a Főtitkár irányításával a Társaság operatív teendőit látja el.

/5/ A Jegyző a Közgyűlésen és az Elnökség ülésein vezeti a jegyzőkönyvet.

/6/ Tiszteletbeli elnök ( past president ) az Elnökség tanácsadója.

/7/ A Pénztáros kezeli a pénztárat, gondoskodik a bevételek és a kiadások teljesítéséről, vezeti a pénztárkönyvet.

**FELÜGYELŐ BIZOTTSÁG**

**16.§.**

/1/ A felügyelő bizottságot a közgyűlés 4 évre választja.

/2/ A felügyelő bizottságnak elnöke és 2 tagja van akik nem tagjai az Elnökségnek.

/3/ A felügyelő bizottság feladatai: a Társaság pénzgazdálkodásának ellenőrzése és arról a Közgyűlésnek jelentés készítése.

/4/ A Felügyelő Bizottság a munkarendjét saját maga állapítja meg, melyet a Közgyűlés hagy jóvá.

**ÖSSZEFÉRHETETLENSÉG**

**17.§.**

/1/ Határozathozatalban nem vehet részt az a személy, aki vagy akinek közeli hozzátartozója [ Ptk. 685.§. b. pont ], élettársa a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezetcél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a Társaság által tagjának, a tagsági viszony alapján nyújtott, létesítő okiratnak megfelelő cél szerinti juttatás.

/2/ Nem lehet a Felügyelő Bizottság elnöke vagy tagja, aki

a) az Elnökség elnöke vagy tagja,

b) a Társasággal megbízatásán kívüli más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll,

c) a Társaság cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatás, illetve a Társaság által tagjának, a tagsági viszony alapján nyújtott, létesítő okiratnak megfelelő cél szerinti juttatás,

d) az a)-c) pontokban meghatározott személyek hozzátartozója.

/3/ A közhasznú szervezet megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be – annak megszűntét megelőző két évben legalább egy évig – vezető tisztséget, amely az adózás rendjéről szóló törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet tájékoztatni arról, hogy ilyen tisztséget egyidejűleg más közhasznú szervezetnél is betölt.

**HATÁROZATOK és NYILVÁNOSSÁG**

**18.§.**

A testületi szervek döntéseit a szervezet ügyintéző szerve nyilvántartja a határozatok tárában. Ebben fel kell tüntetni a döntések tartalmát, időpontját, hatályát a támogatók és ellenzők számarányát (nyílt szavazás esetén) személyét.

Az Elnök gondoskodik a szervezet döntéseinek érintettekkel való közléséről írásban, igazolható módon.

A testületi szervek döntéseit a szervezet székhelyén elhelyezett hirdető táblán hozza nyilvánosságra.

A szervezet működésével kapcsolatban keletkezett iratokba bárki betekinthet, a szervezet székhelyén előre egyeztetett időpontban.

A szervezet működésének módjáról, szolgáltatásai igénybevételének módjáról, valamint beszámolói közléseiről időszaki kiadványaiban tájékoztatja a nyilvánosságot.

**A TÁRSASÁG MEGSZŰNÉSE**

**19.§.**

A Társaság megszűnik,

a/ ha feloszlását a közgyűlés 2/3 szótöbbséggel kimondja;

b/ ha más társadalmi szervezettel egyesül, vagy abba beleolvad;

c/ ha a bíróság feloszlatja, vagy megszűnését megállapítja.

**ZÁRÓ RENDELKEZÉS**

**20.§.**

A jelen Alapszabályban nem szabályozott kérdésekben a Polgári törvénykönyv, a módosított 1997. évi CLVI. törvény, és a többi hatályos jogszabály az irányadók.

Az Alapszabály módosítást a 2001. 06. 23.-án tartott közgyűlés elfogadta.

Budapest, 2001. 06. 23.

Dr. Pataki László

elnök

Készítette és ellenjegyezte: